Asiyesikia la mkuu huvunjika guu

ASIYESIKIA LA MKUU HUVUNJIKA MGUU

Maana fahiwati ya ulumbi huu ni mtu asiyesikia ya mvyele au aliyemzidi umri basi mwishowe hugundua kuwa yeye ndiye aliyekosea kwa kutosikiza maelekezo. Methali hii inaenda sako kwa bako na ile isemayo asiyefunzwa na mamaye hufunzwa na ulimwengu.

Hapo jadi, palitokea binti aliyeitwa Cheupe. Binti huyu alivutia wengi kwenye mtaa wake. Shuleni, walimu, walimpenda na kumsifu kutokana na kufaulu kwake. Vijana wote walimpigania kwa sababu ya urembo wake.

Wazazi wake walijigamba naye kwa sababu ya urembo wake na kumuelekeza pale alipokosea kwani hawakutaka mwanao aharibike. 

Cheupe alipogundua kuwa kila mtu alimsifu na kumngang'ania, alianza majigambo na maringo. Alianza kutosikiliza wazazi wake kwa lolote na kuwadharau. 

Shuleni, alidharau walimu na hata wanafunzi wenzake. Walimu wake walimwitia wazazi wake na binti huyo alielekezwa na kupewa mwongozo lakini sikio la kufa halisikii dawa. Alizidi madharau na kutusi walimu wake. 
Wazazi wake waliendelea kumwongoza ili mwana wao asipotee kwani uchungu wa mwana ajuaye mzazi. Lakini kila alipoambiwa, aliwatusi wazazi wake na kuwaambia kuwa maisha yake hayawahusu hata chembe. 
Mwishowe, wazazi wake walimuacha kwani mtoto akililia wembe mpe. Binti huyo alipofika kidato cha tatu, alianza kufuatana na wanaume na baada ya muda mfupi, msichana huyu alipofahamu kuwa alipata ugonjwa wa ukimwi ndipo alipofahamu kuwa asiyesikia la mkuu huvunjika guu.